राहुल गांधी ने एक करोड़ ट्विटर फॉलोअर्स होने पर कहा 'थैंक्स' तो बॉलीवुड से मिला जवाब- आप पर भरोसा नहीं...  
राहुल गांधी के ट्विटर पर हुए एक करोड़ फॉलोअर्स
ट्वीट करके फैन्स का जताया आभार
बॉलीवुड प्रोड्यूसर ने कसा राहुल गांधी पर तंज
Which unfortunately didn't get converted to votes. Out of 10 million twitter followers 9.99 million followers don't have faith in you & your caliber as a leader. https://t.co/j9FnoAmRzg
कांग्रेस नेता और केरल के वायनाड़ से सांसद राहुल गांधी ने आज ट्वीट करके एक करोड़ ट्विटर फॉलोअर्स होने पर लोगों को थैंक्स कहा था. राहुल गांधी ने ट्वीट किया थाः 'एक करोड़ ट्विटर फॉलोअर्स- आप सब का बहुत-बहुत शुक्रिया! मैं इस उपलब्धि को अमेठी में सेलिब्रेट करने जा रहा हूं, जहां मैं आज कांग्रेस कार्यकर्ताओं और समर्थकों से मुलाकात करूंगा.' इस तरह राहुल गांधी ने अपने कांग्रेस कार्यकर्ताओं से मिलने का ऐलान किया है.
राहुल गांधी के इस ट्वीट पर बॉलीवुड प्रोड्यूसर अशोक पंडित ने तुरंत प्रतिक्रिया दी और ट्वीट कियाः 'दुर्भाग्य से जो वोटों में तब्दील नहीं हुए. एक करोड़ ट्विटर फॉलोअर्स में से लगभग 99.9 लाख को आप में और बतौर नेता आपकी क्षमता पर भरोसा नहीं है.' इस तरह अशोक पंडित ने राहुल गांधी पर निशाना साधा है. अशोक पंडित सोशल मीडिया पर अकसर तीखे तेवर अपनाते हैं, और ट्वीट करते हैं.